Kookkuns: Koeskoes op klein pannekoekies
Koeskoes op klein pannekoekies
Kook 375 ml koeskoes volgens die soos aanwysings op die pakkie. Kap 1 ui en 1 geskilde tamatie fyn. Gooi by die koeskoes. Voeg ook 3 gekneusde knoffeltoontjies en die sap van 1 suurlemoen by. Sprinkel growwe seesout en varsgemaalde swart en groenpeper oor twee handevol boontjies. Sit boontjies in mikrogolf en kook op 100% - bedek vir 2 tot 3 minute. Dit moet nog kraakvars wees. Boontjies se toppe moet net afgesny word. Spoel met yswater af. Dit hou dit ferm.
Bak klein pannekoekies - vervang net helfte van meel met nuttywheat en voeg een teelepel brandewyn by. Dit kan lank voor die tyd gedoen word en in vrieskas gebêre word. Smeer kolwynpannetjie - die wat regaf gaan en diep is - en sit pannekoek daarin. Druk bakpapier bo-oor pannekoek sodat 'n bakkievorm behou word. Bak vir ± 10 minute. Haal uit en laat afkoel. Pak boontjies in die kant van bakkies - regop - vul met koeskoes.
Bedien in ´n mooi bord.
Versiering is nie regtig nodig nie want dit lyk reeds mooi.
op 10/13/2008 12:28:00 pm
Sleutelwoorde: Graan , Vegetaries